9 Σεπτεμβρίου, 2024

**ΔΕΛΤΙΟ ΤΥΠΟΥ**


ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ: **ΙΟΥΝΙΟΣ 2024 (ΤΕΛΙΚΑ ΣΤΟΙΧΕΙΑ) ΚΑΙ ΙΟΥΛΙΟΣ 2024 (ΠΡΟΚΑΤΑΡΚΤΙΚΑ ΣΤΟΙΧΕΙΑ)**

**Ιούλιος 2024, Προκαταρκτικά Στοιχεία**

Oι συνολικές εισαγωγές αγαθών τον Ιούλιο 2024 ήταν €1.046,6 εκ. σε σύγκριση με €1.102,3 εκ. τον Ιούλιο 2023, καταγράφοντας μείωση 5,1%. Οι εισαγωγές από άλλα Κράτη Μέλη της ΕΕ ήταν €625,4 εκ. και από τρίτες χώρες €421,1 εκ. σε σύγκριση με €692,7 εκ. και €409,6 εκ. αντίστοιχα τον Ιούλιο 2023. Οι εισαγωγές τον Ιούλιο 2024 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €11,7 εκ. έναντι €87,7 εκ. τον Ιούλιο 2023.

Οι συνολικές εξαγωγές αγαθών τον Ιούλιο 2024 ήταν €325,1 εκ. σε σύγκριση με €386,4 εκ. τον Ιούλιο 2023, σημειώνοντας μείωση 15,9%. Οι εξαγωγές προς άλλα Κράτη Μέλη της ΕΕ ήταν €100,9 εκ. και προς τρίτες χώρες €224,2 εκ., σε σύγκριση με €89,3 εκ. και €297,1 εκ. αντίστοιχα τον Ιούλιο 2023. Οι εξαγωγές τον Ιούλιο 2024 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €20,0 εκ. έναντι €61,6 εκ. τον Ιούλιο 2023.

Οι συνολικές εισαγωγές αγαθών για την περίοδο Ιανουαρίου–Ιουλίου 2024 ήταν €6.619,1 εκ. σε σύγκριση με €7.597,2 εκ. για την περίοδο Ιανουαρίου–Ιουλίου 2023, σημειώνοντας μείωση 12,9%. Οι συνολικές εξαγωγές αγαθών για την περίοδο Ιανουαρίου–Ιουλίου 2024 ήταν €2.311,3 εκ. σε σύγκριση με €2.403,3 εκ. για την περίοδο Ιανουαρίου–Ιουλίου 2023, σημειώνοντας μείωση 3,8%. Το έλλειμμα του εμπορικού ισοζυγίου ήταν €4.307,8 εκ. για την περίοδο Ιανουαρίου–Ιουλίου 2024 σε σύγκριση με €5.193,9 εκ. την αντίστοιχη περίοδο του 2023.




**Ιούνιος 2024, Τελικά Στοιχεία**

Οι συνολικές εισαγωγές αγαθών ήταν €902,1 εκ. τον Ιούνιο 2024 σε σύγκριση με €1.059,5 εκ. τον Ιούνιο 2023, σημειώνοντας μείωση 14,9%.

Οι εξαγωγές εγχώρια παραγόμενων προϊόντων, περιλαμβανομένων των προμηθειών πλοίων και αεροπλάνων, για τον Ιούνιο 2024 ήταν €188,3 εκ. σε σύγκριση με €160,4 εκ. τον Ιούνιο 2023, καταγράφοντας αύξηση 17,4%. Η αξία των εξαγωγών βιομηχανικών προϊόντων για τον Ιούνιο 2024 ανήλθε σε €177,3 εκ. σε σύγκριση με €152,4 εκ. τον Ιούνιο 2023, ενώ η αξία των εξαγωγών γεωργικών προϊόντων για τον Ιούνιο 2024 ανήλθε στα €9,7 εκ. έναντι €6,5 εκ. τον Ιούνιο 2023.

Οι εξαγωγές ξένων προϊόντων, περιλαμβανομένων των προμηθειών πλοίων και αεροπλάνων, για τον Ιούνιο 2024 ήταν €261,0 εκ. σε σύγκριση με €160,6 εκ. τον Ιούνιο 2023, σημειώνοντας αύξηση 62,5%.



Περισσότερα στοιχεία δημοσιεύονται στο μηνιαίο δημοσίευμα ‘Στατιστικές Ενδοενωσιακού Εμπορίου και Εμπορίου με Τρίτες Χώρες (Συνοπτικά Στοιχεία) – Ιούνιος 2024’ καθώς και στη βάση δεδομένων CYSTAT-DB, κάτω από το υπόθεμα Εξωτερικό Εμπόριο.

|  |  |  |
| --- | --- | --- |
| **Πίνακας** | | |
| **Έτος και Μήνας** | **Συνολικές Εισαγωγές** | **Συνολικές Εξαγωγές** |
| **€000’ς** | **€000’ς** |
| **2024** |  |  |
| Ιούλιος | 1.046.572 | 325.075 |
| Ιούνιος | 902.052 | 449.304 |
| Μάιος | 1.047.149 | 340.793 |
| Απρίλιος | 1.098.529 | 350.750 |
| Μάρτιος | 816.066 | 261.009 |
| Φεβρουάριος | 852.143 | 273.236 |
| Ιανουάριος | 856.554 | 311.088 |
| **2023** |  |  |
| **Ιανουάριος - Δεκέμβριος** | **12.948.896** | **4.686.283** |
| Δεκέμβριος | 928.391 | 389.869 |
| Νοέμβριος | 1.078.279 | 745.267 |
| Οκτώβριος | 1.037.892 | 282.069 |
| Σεπτέμβριος | 1.083.597 | 443.537 |
| Αύγουστος | 1.223.514 | 422.252 |
| Ιούλιος | 1.102.309 | 386.406 |
| Ιούνιος | 1.059.482 | 321.007 |
| Μάιος | 1.000.007 | 421.788 |
| Απρίλιος | 915.458 | 323.297 |
| Μάρτιος | 1.014.401 | 374.778 |
| Φεβρουάριος | 770.478 | 260.800 |
| Ιανουάριος | 1.735.090 | 315.213 |
| Σημείωση: Τα στοιχεία εισαγωγών για τον Μάιο και Ιούνιο 2024 και τα στοιχεία εξαγωγών για τον Απρίλιο, Μάιο και Ιούνιο 2024 έχουν αναθεωρηθεί. Τα στοιχεία Ιουλίου 2024 είναι προκαταρκτικά. | | |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Στατιστική Αξία**

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου.

**Εγχώρια Παραγόμενα και Ξένα Προϊόντα**

**Εγχώρια παραγόμενα προϊόντα** είναι τα εμπορεύματα που παράγονται εξ’ ολοκλήρου στην Κύπρο ή εμπορεύματα που παράχθηκαν σε άλλη χώρα αλλά πραγματοποιήθηκε εντός Κύπρου η τελευταία οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. Προϊόντα τα οποία αρχικά είχαν εισαχθεί και έτυχαν επιδιόρθωσης ή άλλης μη σημαντικής διαδικασίας η οποία δεν τα αλλάζει ουσιαστικά δεν καθορίζονται ως εγχώρια.

**Ξένα προϊόντα** είναι τα εμπορεύματα που παράχθηκαν σε άλλη χώρα εκτός Κύπρου και τα παράγωγα εμπορεύματα τα οποία έτυχαν σημαντικής επεξεργασίας σε χώρα εκτός Κύπρου η οποία τους απέδωσε την καταγωγή στην εν λόγω χώρα.

**Εμπορικός Εταίρος**

Οι **ενδοενωσιακές εξαγωγές** και οι **εξαγωγές προς τρίτες χώρες** καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα.

Ως εμπορικός εταίρος για τις **εισαγωγές από τρίτες χώρες** νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ’ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής.

Ως εμπορικός εταίρος για τις **ενδοενωσιακές εισαγωγές** νοείται το Κράτος Μέλος προέλευσηςτων εμπορευμάτων.

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με την Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βορείου Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών, για τις περιόδους πριν και μετά το τέλος του 2020.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Εξωτερικό Εμπόριο](https://www.cystat.gov.cy/el/SubthemeStatistics?s=36)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__External%20Trade__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=36) (Excel)

[Εκδόσεις](https://www.cystat.gov.cy/el/PublicationList?s=36)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2189" \o "Μεθοδολογικές Πληροφορίες - Εξωτερικό Εμπόριο" \t "_blank)

**Οι Προκαθορισμένοι Πίνακες σε μορφή Excel περιλαμβάνουν στοιχεία μέχρι και τον Δεκέμβριο 2022. Για τον Ιανουάριο 2023 και μετέπειτα, η ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Σωφρόνης Βίκης: Αρ. Τηλ: +357 22 602206, Ηλ. Ταχ.: svikis@cystat.mof.gov.cy

Ιωάννα Λεοντίου: Αρ. Τηλ: +357 22 605122, Ηλ. Ταχ.: ileontiou@cystat.mof.gov.cy